We Are Charlie Kirk

**«We Are Charlie Kirk»** (հայերեն՝ **«Մենք Չարլի Քըրքն ենք»**), ենթադրաբար արհեստական բանականության կողմից ստեղծված երգ, որը թողարկվել է 2025 թվականի սեպտեմբերի 16-ին։ Երգը նվիրված է ամերիկացի աջակողմյան ակտիվիստ Չարլի Քըրքի հիշատակին, որը սպանվել է 2025 թվականի սեպտեմբերի 10-ին։ Երգը սկզբնապես թողարկվել է որպես Spalexma-ի *Charlie Kirk Forever Alive* ալբոմի եզրափակիչ ստեղծագործություն, որը 2025 թվականին Spalexma-ին վերագրվող քրիստոնեական թեմատիկայով տասնութ ալբոմներից մեկն է։

Երգը սկզբնապես տարածում ստացավ սոցիալական ցանցերում՝ արհեստական բանականության կողմից ստեղծված տեսանյութերում ներառվելով, որտեղ պատկերված էին պահպանողական գործիչներ, ինչպիսիք են Չարլիի այրին Էրիկա Քըրքը, որոնք արցունքն աչքերին երգում էին երգը։ ViVO Tunes կեղծանունով TikTok-ի և YouTube-ի օգտատիրոջ կողմից վերբեռնված տեսանյութը շատ օգտատերեր ընկալել են որպես իրականություն։ Հետագայում TikTok-ի այլ օգտատերեր երգը սկսեցին կցել Քըրքի հիշատակին նվիրված իրենց տեսանյութերում։ Երգը սկսեց հայտնվել նաև նրա Չարլիի մահը հեգնական կերպով մեկնաբանող մեմերում։ Վերջիններս ներառում են լուսանկարներ և տեսանյութեր, որոնցում Քըրքի դեմքը ավելացված է փոփ մշակույթի այլ կերպարների գլուխների վրա իրենց դեմքերի փոխարեն, կոչվելով «Քըրքացված» պատկերներ։ Ենթադրելով, որ երգը ստեղծվել է արհեստական բանականության միջոցով, այն համարվում է առաջին նմանատիպ աշխատանքներից մեկը, որը երբևէ հայտնվել է *[[Billboard|Billboard-ի]]* և ''Spotify-ի'' վիրալ երգերի չարթերում։

## Նախապատմություն
[մինի|[Չարլի Քըրք|Չարլի Քըրքը 2025 թվականին]]
Չարլի Քըրքը ամերիկացի աջակողմյան քաղաքական ակտիվիստ էր և պահպանողական երիտասարդական «Turning Point USA» (TPUSA) կազմակերպության հիմնադիրը։ Իր գործունեության ընթացքում նա ընդհանուր առմամբ վայելում էր ամերիկյան աջ թևի աջակցությունը, սակայն նրա առավել վիճահարույց դիրքորոշումները քննադատության էին ենթարկվում բազմաթիվ գիտնականների, մեկնաբանների և ընդդիմախոսների կողմից։ 2025 թվականի սեպտեմբերի 10-ին, Յուտա նահանգի Օրեմ քաղաքում գտնվող Յուտա Վելքի համալսարանում անցկացվող TPUSA-ի միջոցառման ընթացքում Քըրքը սպանվեց։ Սպանության կասկածանքով ձերբակալվեց և մեղադրանք առաջադրվեց Թայլեր Ռոբինսոն անունով մի անձի դեմ։ Պահպանողական շրջանակներում Քըրքի ակտիվիստական գործունեությունը լայնորեն գովաբանվում էր, մինչդեռ բազմաթիվ լրատվամիջոցներ քննադատում էին նրա քաղաքական դիրքորոշումները։ Քըրքի մահը ծաղրող համացանցային մեմերը վիրուսային դարձան Twitter-ի նման սոցիալական հարթակներում։

Քըրքի սպանությունից առաջ, ChatGPT-ի նման գեներատիվ արհեստական բանականության ծրագրերի միջոցով մշակված տեքստերը, լուսանկարները, տեսանյութերը և երգերը լայն տարածում էին գտել Twitter-ի, Facebook-ի, Instagram-ի, TikTok-ի և YouTube-ի նման սոցիալական հարթակներում։ Նմանատիպ արհեստական բանականության գեներատիվ ծրագրերը քննադատության են արժանացել սոցիալական հարթակները ցածրորակ արհեստական բովանդակությամբ լցնելու համար։ Երևույթին տրվել է «ԱԲ Սլոփ» մականունը։ Suno AI-ի նման ծրագրերի կողմից ստեղծված երաժշտությունը քննադատության է ենթարկվել մարդկանց կողմից ստեղծված հեղինակային իրավունքով պաշտպանված երաժշտությունից տարրեր և մոտիվներ պատճենելու, ինչպես նաև «ռոբոտային ակցենտ» ունենալու համար։ Քըրքի ժառանգությունը թե՛ հիշատակող, թե՛ քննադատող սոցիալական մեդիայի որոշ բովանդակություն նույնւպես ստեղծված է արհեստական բանականության միջոցով։

## Երգ
2025 թվականի սեպտեմբերի 16-ին՝ Քըրքի սպանությունից վեց օր անց, «We Are Charlie Kirk» երգը վերբեռնվեց երաժշտական հոսքային ծառայություններում ՝ Spalexma օգտատիրոջ կողմից։ Պրոֆիլը անանուն է, սոցիալական ցանցերում չունի ներկայություն և հայտնի է միայն որ կապված է «SP Music Project» անվամբ կազմակերպության հետ։ Երգը 2025 թվականին Spalexma-ի թողարկված 18 քրիստոնեական թեմատիկայով ալբոմներից բազմաթիվ երգերից մեկն է, որոնք բոլորը ստեղծվել են արհեստական բանականության միջոցով։ «We Are Charlie Kirk»-ը սկզբանպես վերբեռնվել է «*Charlie Kirk Forever Alive»* վերնագրով 11 երգից բաղկացած ալբոմում։

«We Are Charlie Kirk»-ը 3½ րոպեանոց երգ է, որը ոճաբանական նմանություններ ունի 1980-ականների պաուեր-բոլադ ժանրի հետ։ Քըրքի սպանությունից մինչև երգի թողարկումը ընկած ժամանակահատվածում, վերնագրում օգտագործված արտահայտությունը Չարլիի աջակիցների կողմից ծառայել է որպես բողոքի կարգախոս։ Երգը ունի քրիստոնեական թեմա՝ Քըրքին ներկայացնելով որպես նահատակ, ով «ապրել է Հիսուսի համար», և ոգեշնչում է աջակիցներին շարունակել  կրոնական ժառանգությունը։

## Չարթեր

## Ծանոթագրություններ

Կատեգորիա:2025 ԱՄՆ-ում
Կատեգորիա:2025 երաժշտությունում
Կատեգորիա:Ամերիկյան երաժշտություն
Կատեգորիա:Թրենդային բառեր
Կատեգորիա:Համացանցային մեմեր
Կատեգորիա:Մեմ
Կատեգորիա:Մեմեր